Ole Eide etablerte sitt farveri på Eidesøra på Skogn, men flyttet virksomheten inn til Levanger etter bybrannen i 1846. Eides farveri kan «med litt velvilje» sies å ha vært byens første industriforetak. Ole og Kirsten Eide bodde på gården Halsan i Frol (daværende Levanger landsogn). Farveriet ble overlatt til sønnen Ingebrigt Lauritz Eide, som utvidet det med spinneri og veveri, og virksomheten ble drevet av Eide-familien i mer enn 100 år.